
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 91 

23 Φεβρουάριου 1995 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «Ελληνικά» Κοινότητας 
Αγίας Ευφημίας Κεφ/νίας ... 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου πόλης Ηρακλείου Κρήτης, εντός 
τειχών, οικοδομικά τετράγωνα 24 και 224 . 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

* 

Αριθ. 124 (1) 

Καθορισμός των ορίων του αιγιαλοϋ και δημιουργία ζώνης 
παραλίας στη θέση «Ελληνικά» Κοινότητας Αγίας Ευ¬ 
φημίας Κεφ/νίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΕΦΑΛΛΗΝΙΑΣ 
Έχοντας υπόψη: 

1. Τις διατάζεις των άρθρων 1 μέχρι και 7 του ΑΝ 2344/ 
1940 «περί αιγιαλοϋ και παραλίας», όπως τροποποιήθη¬ 
καν και συμπληρώθηκαν με τις διατάξεις α) του αρθρ. 13 
τουΝ. 1078/1980 και β) του αρθρ. 23 του Ν. 1337/1983. 

2. Τις διατάξεις της παραγράφου 9 του αρθρ. 1 του Κε¬ 
φαλαίου Β της 0.208/181/26.4.1982 (ΦΕΚ 214/ 
26.4.1982 τεύχος Β') κοινής απόφασης των Υπουργών 
Προεδριάς Κυβερνήσεως και Οικονομικών «Αναμόρφωση 
συλλογικών Οργάνων Γνωμοδοτικής αποφασιστικής αρ¬ 
μοδιότητας του Υπουργείου Οικονομικών» και το αρθρ. 
100 του ΠΔ 284/88 (ΦΕΚ 128/14.6.1988 Τεύχος Α ). 

3. Την από 29.6.1994 έκθεση της «Επιτροπής καθορι¬ 
σμού των ορίων του αιγιαλού και παραλίας και θέσεων αμ- 
μοληψίας», που καθόρισε τα όρια του αιγιαλοϋ και της πα¬ 
ραλίας στη θέση «Ελληνικό» Κοινότητας Αγίας Ευφημίας 
Ν. Κεφ/νίας και το από Ιούνιο 1994 με κλίμακα 1:500 συ- 
νταχθέν από τον Τοπογράφο Μηχανικό Γεράσιμο Γόνατά 
τοπογραφικό και υψομετρικά διάγραμμα, που θεωρήθηκε 
στις 29.6.94 από την Διεύθυνση Τεχνικών Υπηρεσιών της 


Νομαρχίας Κεφαλληνίας και συνοδεύει την έκθεση της 
προαναφερομένης επιτροπής. 

4. Τη σύμφωνη γνώμη του Γενικού Επιτελείου Ναυτικού 
που διατυπώθηκε στο αριθμ. Φ. 5445/609/94/19.9.94 
έγγραφό του. 

5. Τις διατάξεις του αρθρ. 1 της παραγράφου 1 του Ν. 
3200/1995 (ΦΕΚ 97/Α/1955) «περί διοικητικής αποκε- 
ντρώσεως» σε συνδιασμό με τις διατάξεις του από 
28.6.1955 Β. Δ/τος «περί εξαιρέσεως από της κατά το άρ¬ 
θρο 1 παράγραφος 1 του Ν. 3200/1955 αρμοδιότητας 
των Νομαρχών αντικειμένων τινών αρμοδιότητας του 
Υπουργού Οικονομικών», του ΒΔ 704/1970 και του άρ¬ 
θρου 1 παράγραφος 5 ΠΔ 71/25.2.1984 σχετικά με τη με¬ 
ταβίβαση αρμοδιοτήτων του Υπουργού Οικονομικών 
στους Νομάρχες και στις περιφεριακές αρχές διανομαρ- 
χιακού επιπέδου. 

6. Τις διατάξεις του Ν. 2218/94 σε συνδιασμό με τις 
σχετικές διατάξεις του Ν. 2240/94 «περί Υπηρεσίας Περι¬ 
φερειακής Διοίκησης», αποφασίζουμε: 

1. Επικυρώνουμε την από 29.6.1994 έκθεση της Επι¬ 
τροπής καθορισμού των ορίων του αιγιαλού και παραλίας 
και θέσεων αμμοληψίας καθώς και το από Ιούνιο 1994 το- 
πογραφικό διάγραμμα που την συνοδεύει το οποίο συντά- 
χθηκε από τον Τ οπογράφο Μηχανικό Γ ε ράσ ιμοΓονατάμε 
κλίμακα 1:500 και θεωρήθηκε στις 29.6.94 από την 
Δ.Τ.Υ. Ν. Κεφαλληνίας επί του οποίου η πιο πάνω επι¬ 
τροπή, καθόρισε στη θέση «Ελληνικά» Κοινότητας Αγίας 
Ευφημίας 

α) τα όρια του αιγιαλού με κόκκινη γραμμή 

β) τα όρια της παραλίας με κίντρινη γραμμή. 

2. Η παρούσα απόφαση μαζί με την έκθεση και το διά¬ 
γραμμα, που προαναφέραμε να δημοσιευτούν στην Εφη¬ 
μερίδα της Κυβερνήσεως. 

Αργοστόλι, 8 Φεβρουάριου 1995 

Ο Περιφερειακός Διευθυντής 
ΓΙΑΝΝΟΥΛΗΣ ΒΑΣΙΛΕΙΟΣ 

ΕΚΘΕΣΗ 

Επιτροπής καθορισμού των ορίων αιγιαλού και παραλίας 
άρθρου 74 Π. Δ/τος 636/77 και άρθρου 100 Π. Δ/τος 
284/88. 

Καθορισμός, για πρώτη φορά, των ορίων του αιγιαλού 
και παραλίας στη θέση ΕΛΛΗΝΙΚΑ Κοινότητας Αγίας Ευ- 

φημίας Κεφ/νΙας μπροστά από την ιδιοκτησία της ΟΕ 
Ρασσιάς Γεράσιμος και Παναγιώτης. 

Στο Αργοστόλι σήμερα την 29.6.94 ημέρα Τετάρτη οι 
υπογεγραμμένοι: 

1. Παπαδάτου - Βουτάινά Μαρία Προϊστ. Κτηματικής 
Υπηρ. ως Πρόεδρος. 

2. Πιαγκαλάκη Ιωάννα Αρχιτ. Μηχαν. της Δ.Τ.Υ. ως μέ¬ 
λος. 

3. Αλιβιζάτος Παναγιώτης, υπο Λιμενάρχης Κεφαλλη¬ 
νίας ως μέλος του τακτικού κωλυομένου λόγω Υπηρεσια¬ 
κών αναγκών αποτελούντες την Επιτροπή καθορισμού 
των ορίων αιγιαλοϋ και παραλίας, σύμφωνα με τις διατά¬ 
ξεις του άρθρου 74 του Π. Δ/τος 636/77 και άρθρου 100 
Π. Δ/τος 284/88, που συγκλήθηκε έπειτα από σχετική 
πρόσκληση του προέδρου της, λαβόντες υπόψη: 

1) Την από 22.6.1994 αίτηση της ΟΕ Ρασσιάς Γεράσι¬ 
μος και Παναγιώτης ιδιοκτήτου παραθαλάσσιας έκτασης 
στη θέση ΕΛΛΗΝΙΚΑ Κοινότητας Αγίας Ευφημίας, με την 
οποία ζητείται ο καθορισμός των ορίων του αιγιαλού στην 
περιοχή αυτή. 

2) Τα συνταχθέντα από τον Πολιτικό Μηχανικό Γερά¬ 
σιμο Γονατά τον Ιούνιο 1994 τοπογραφικά και υψομετρικά 
διαγράμματα της παραπάνω περιοχής σε μία πινακίδα, με 
κλίμακα 1:500, ηλεγμένα για την ακρίβεια της αποτύπω¬ 
σης από τον Κοϋτση Ανδρέα Πολιτικό Μηχανικό Δ.Τ.Υ. 
Νομ. Κεφ/νίας την 29.6.1994 και θεωρημένα από τον 
Διευθυντή Τεχνικών Υπηρεσιών Νομ. Κεφ/νίας την ίδια 
ημερομηνία, όπως ορίζουν οι διατάξεις του άρθρου 20 του 
Ν. 719/77. 

3) Τις διατάξεις του Α.Ν. 2344/40, όπως τροποποιή¬ 
θηκε και συμπληρώθηκε μεταγενέστερα καθώς και τη 
σχετική με αυτόν Δικαστηριακή και Διοικητική Νομολο¬ 
γία. 

4) Την αντίληψη που δημιουργήθηκε, κατά την επιτόπια 
μετάβασή μας στην παραπάνω θέση, σχετικά με το πλάτος 
της βρέχόμενης από το χειμέριο κύμα ξηρός και με τα 
λοιπά συναφή στοιχεία, ήτοι: 


α) τη μορφολογία του εδάφους της ακτής 

β) το γεγονός ότι δεν υπάρχουν σημεία μεταβολής του 
αιγιαλού 

γ) την κατάσταση του θαλάσσιου χώρου. 

δ) το γεγονός ότι βρέθηκαν στοιχεία παλαιών διαγραμ¬ 
μάτων για προηγούμενο καθορισμό στην Ιδια θέση, του αι- 
γιαλού και παραλίας, από Αύγουστο του 1988, πλην όμως 
η διαδικασία χάραξης δεν ολοκληρώθηκε, αλλά ούτε πα¬ 
ρουσιάζονται αλλαγές σε σχέση με το τοπογραφικό αυτό 
και την υπάρχουσα τότε κατάσταση. 

ε) το ύψος του χειμερίου κύματος σε συνάρτηση με το 
ανάπτυγμα του πελάγους στη θέση αυτή και το γεγονός 
ότι οι άνεμοι που επηρεάζουν τον κυματσμό είναι Νότιοι - 
Νοτιοανατολικοί. 

5) την μη ύπαρξη καθορισμού ορίων αιγιαλού και παρα¬ 
λίας εκατέρωθεν της ξεταζόμενης περιοχής, αποφασί¬ 
ζουμε: 

1. Καθορίζουμε στο πάνω αναψερόμενο τοπογραφικό 
διάγραμμα: 

α) την οριογραμμή του αιγιαλού με ερυθρή συνεχή πο¬ 
λυγωνική γραμμή αΐ, α2, α3.αΐ 2 της οποίας οι κορυ¬ 

φές εξασφαλίζονται από σταθερά σημεία. 

β) την οριογραμμή της παραλίας με κίτρινη συνεχή πο¬ 
λυγωνική γραμμή Π1, Π2, Π3.Π12, της οποίας οι κο¬ 

ρυφές εξασφαλίζονται από σταθερά σημεία. Καθορίζεται 
ζώνη παραλίας πλάτους 15 μέτρων, επειδή διαφορετικά 
δεν εξυπηρετούντο^οι σκοποί της παραγρ. 1 του άρθρ. 7 
του Α.Ν. 2344/40. 

2. Αποφαινόμαστε, ότι δεν υπάρχει στη θέση αυτή πα¬ 
λαιός αιγιαλός. 

Η ΕΠΙΤΡΟΠΗ 
Η Πρόεδρος 

Μ. ΠΑΠΑΔΑΤΟΥ-ΒΟΥΤΣ1ΝΑ 
Τα Μέλη 

ΓΙΑΝΝΑ ΠΙΑΓΚΑΛΑΚΗ ΠΑΝΑΓΙΩΤΗΣ ΑΛΙΒΙΖΑΤΟΣ 

ΠΟΛΕΟΔΟΜΙΑ 

■' ΑΠΟΦΑΣΕΙΣ 

Αριθ. 9003 (2) 

Τροποποίηση σχεδίου πόλης Ηρακλείου Κρήτης, εντός 
τειχών, οικοδομικά τετράγωνα 24 και 224. 

Ο ΔΗΜΑΡΧΟΣ ΗΡΑΚΛΕΙΟΥ ΚΡΗΤΗΣ 
Έχοντας υπόψη: 

1. Το από 29.12.Θ6 Π.Δ. {ΦΕΚ16Δ721.1.87) -Έγκριση 
τροποποιήσεων εγκεκριμένου σχεδίου πόλης με από¬ 
φαση του Δ.Σ. του Δήμου Ηρακλείου Κρήτης». 

2. Το από 13.9.36 Β.Δ. (ΦΕΚ 404Α719.9.36) «Περί γε¬ 
νικής αναθεωρήσεως και επεκτάσεως του σχεδίου της 
πόλεως Ηρακλείου». 

3. Την απόφαση του Δημοτικού Συμβουλίου Ηρακλείου 
με αρ. 46/14.2.94 (πρακτικό 6). 

4. Τη γνωμοδότηση του Σ.Χ.Ο.Π.Ν. Ηρακλείου με αρ. 
πρακτικού 35/15.12.94 θέμα 3ο με την οποία γνωμοδοτεί 
υπέρ της τροποποίησης. 

5. Την εισήγηση της Δ/νσης Πολεοδομικών Λειτουργιών 
Δήμου Ηρακλείου με αρ. πρωτ. 9109/4999/5.12.1994. 

6. Την αίτηση που κατατέθηκε από τους συλλόγους γο¬ 
νέων των 6ου και 44ου Δημοτικών Σχολείων και την Σχο¬ 
λική Επιτροπή, προς την Δ/νση Πολεοδομικών Λειτουρ¬ 
γιών Δήμου Ηρακλείου με αρ. πρωτ. 557/28.1.93, αποφα¬ 
σίζομε την παρακάτω τροποποίηση του εγκεκριμένου 
σχεδίου πόλης Ηρακλείου Κρήτης: 

Χαρακτηρισμό ολόκληρου του οικοδομικού τετραγώνου 


224 της εντός τειχών πόλης, μεταξύ των οδών Αγ. Τίτου, 
Ευρώπης, του προβλεπόμενου από το σχέδιο πόλης δρό¬ 
μου μεταξύ των οικοδομικών τετραγώνων Ο.Τ. 244 και 
Ο.Τ. 24 και της Πλατείας Αγ. Τίτου ως κοινοφελούς χώ¬ 
ρου, προοριζόμενου για δημοτικό σχολείο, καθώς και χα¬ 
ρακτηρισμό ως πεζοδρόμου του προβλεπόμενου από το 
σχέδιο πόλης δρόμου μεταξύ των Ο.Τ. 224 και Ο.Τ. 24. 

Το σχέδιο της τροποποίησης, όπου αποτυπώνεται η πε¬ 
ριοχή παρέμβασης και περιλαμβάνει σε ενιαίο πίνακα από¬ 
σπασμα σχεδίου πόλης σε κλ. 1 /500 και τοπογραφικό διά¬ 
γραμμα σε κλ. ) /200 αναρτήθηκε στα Γραφεία της Δ/ 
νσης Πολεοδομικών Λειτουργιών Δήμου Ηρακλείου Κρή¬ 
της (Δημοτικό κτίριο πλατείας Δασκαλογιάννη) επί δέκα 
πέντε (15) εργάσιμες ημέρες, με το με αρ. 6462/3270/ 
21.9.94 πρωτόκολλο ανάρτησης, αφού ενημερώθηκε η 
ιδιοκτήτρια του οικοπέδου που επηρεάζεται από την τρο¬ 
ποποίηση και δημοσιεύθηκε η ανακοίνωση της Δ/νσης 
Πολ/κών Λειτουργιών με αρ. πρωτ. 9109/3222/15.9.94 
σε δύο τοπικές εφημερίδες. 

Η απόφαση αυτή δεν προκαλεί δαπάνη σε βάρος του 
προϋπολογισμού του Δήμου Ηρακλείου. 

Η ισχύς της απόφασης αυτής αρχίζει με την δημοσίευσή 
της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 17 Ιανουαρίου 1995 

Ο Δήμαρχος 
ΓΙΩΡΓΟΣ ΒΑΣίΛΕΙΑΔΗΣ 

ΤΟΠΟΓΡΑΦ1ΚΟ ΔΙΑΓΡΑΜΜΑ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















